b'\n_START_ARTICLE_\nBenedetto de Accolti\n_START_SECTION_\n\xc5\xbdivljenjepis\n_START_PARAGRAPH_\nBenedetto je bil rojen v dru\xc5\xbeino Accolti, katere ve\xc4\x8d pripadnikov je bilo znanih pravnikov._NEWLINE_Sprva je bil predavatelj pravne filozofije na Univerzi v Firencah, kjer je postal znan po svojem odli\xc4\x8dnem poznavanju latin\xc5\xa1\xc4\x8dine, zgodovine, prava in po odli\xc4\x8dnem spominu._NEWLINE_24. julija 1521 je bil imenovan za apostolskega administratorja C\xc3\xa1diza, 16. marca 1523 za \xc5\xa1kofa Cremone, 17. avgusta 1524 za nad\xc5\xa1kofa Ravenne; februarja 1527 je prejel \xc5\xa1kofovsko posve\xc4\x8denje._NEWLINE_Pozneje je zasedal \xc5\xa1e dva apostolsko-administratorska polo\xc5\xbeaja: v Bovinu (24. januar 1530-april 1535) in v Policastru (6. februar 1531-julij 1535).'